recursal/SuperWikiNEXT-32B huggingface dataset:
**บัตทุสที่ 4 แห่งซิเรเน** (กรีก: ΒάττοςοΚαλός, ปกครองในช่วงคริสต์ศตวรรษที่ 6 และ 5 ก่อนคริสตกาล) เป็นกษัตริย์เชื้อสายกรีกพระองค์ที่เจ็ดแห่งซิเรเนในราชวงศ์บัตเทียด พระองค์เป็นกษัตริย์ซิเรเนพระองค์แรกที่ถูกจักรวรรดิเปอร์เซียยึดอำนาจเอาไว้ แต่ยังคงให้พระองค์ทรงปกครองเมืองซิเรเน

พระประวัติ
----------

พระองค์เป็นพระราชโอรสพระองค์เดียวของกษัตริย์พระองค์ที่ห้าแห่งซิเรเน กษัตริย์อาร์เซซิลาอุสที่ 3 กับพระมารดาของพระองค์เป็นสตรีชาวลิเบียที่ไม่ทราบชื่อ ซึ่งอาจจะเป็นบุตรสาวของอะลาเซอร์, ซึ่งเป็นชาวลิเบีย ทำหน้าที่เป็นผู้ดูแลและแกครองปกครองเมืองบาร์คา เฮโรโดตัสกล่าวว่าพระราชบิดาและพระอัยกาผ่ายพระมารดาของพระองค์เกี่ยวข้องและพระอัยยิกผ่ายพระมารดา ซึ่งไม่ทราบชื่อ

การครองราชย์
------------

พระองค์ได้ทรงราชาภิเษกเป็นกษัตริย์แห่งซิเรเนเมื่อ 515 ปีก่อนคริสตกาล ไม่ค่อยมีใครทราบเกี่ยวกับเหตุการณ์ในรัชสมัยของพระองค์ ในช่วงรัชสมัยของพระองค์ เมืองซิเรเนได้กลายเป็นเมืองที่ร่ำรวย ซิเรเนได้ส่งออกข้าวสาลี ข้าวบาร์เลย์ น้ำมันมะกอกและซัลเฟต (พืชไม่ได้ระบุซึ่งมีคุณสมบัติเป็นกลิ่นหอมและยา) พระองค์ได้อภิเษกสมรสกับพระมเหสีไม่ทราบพระนาม พระองค์สิ้นพระชนม์เมื่อ 465 ปีก่อนคริสตกาลและได้ฝังพระศพในบริเวณสุสานของราชวงศ์ และพระราชโอรสของพระองค์ กษัตริย์อาร์เซซิลาอุสที่ 4 ได้ทรงครองราชย์ต่อจากพระองค์

ดูเพิ่ม
-------

* รายพระนามพระมหากษัตริย์แห่งซิเรเน

ที่มา
-----

* เฮโดโรตัส, The Histories, Book 4
* Smith, W, Dictionary of Greek and Roman Biography and Mythology, Volume 1
* เก็บถาวร 2008-12-31 ที่ เวย์แบ็กแมชชีน
*

อ้างอิง
-------


| ก่อนหน้า |  | บัตทุสที่ 4 |  | ถัดไป |
| --- | --- | --- | --- | --- |
| **อาร์เซซิลาอุสที่ 3** |  | **กษัตริย์แห่งซิเรเน**
ปกครองระหว่าง 515 - 465 ปีก่อนคริสตกาล  |  | **อาร์เซซิลาอุสที่ 4** |
**อุดม สุวิทย์ศักดานนท์** เป็นอดีตสมาชิกวุฒิสภาจังหวัดเชียงใหม่ อดีตรองนายกองค์การบริหารส่วนจังหวัดเชียงใหม่ (อบจ.)

อุดม สุวิทย์ศักดานนท์ เกิดในครอบครัวชาวจีน จบการศึกษาปริญญาโท สาขาเศรษฐศาสตร์การเมือง จากมหาวิทยาลัยเชียงใหม่

การทำงาน
--------

อุดม สุวิทย์ศักดานนท์ ทำงานในธุรกิจของครอบครัว คือ บริษัท นิ่มซี่เส็งขนส่ง (1988) จำกัด

อุดม เข้าทำงานการเมืองโดยเป็นรองนายกองค์การบริหารส่วนจังหวัดเชียงใหม่ (อบจ.) ในยุคของนายธวัชวงศ์ ณ เชียงใหม่ ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2549 นายอุดม ได้ลงสมัครรับเลือกตั้งและได้รับเลือกเป็นลำดับที่ 4

อุดม ลงสมัครรับเลือกตั้ง ส.ส.จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในสังกัดพรรคมัชฌิมาธิปไตย ทีมเดียวกับ บุษบา ยอดบางเตย และอนุสรณ์ คุณานุสรณ์ แต่ไม่ได้รับเลือกตั้ง

นอกจากงานการเมืองและธุรกิจแล้ว นายอุดมยังเป็นรองประธานกรรมการส่งเสริมกิจการมหาวิทยาลัยแม่โจ้ และเป็นที่ปรึกษาอธิการบดีมหาวิทยาลัยพายัพ

อ้างอิง
-------

1. ↑  ใครเป็นใครในรุ่นที่ 2[*ลิงก์เสีย*]
2. ↑  เปิดอาณาจักร "เฮียใหญ่" แห่งนิ่มซี่เส็ง นักธุรกิจร้อยล้าน ยักษ์ขนส่งของภาคเหนือ
3. ↑  กองเลขานุการสภามหาวิทยาลัย สำนักงานสภามหาวิทยาลัย มหาวิทยาลัยแม่โจ้
**โดเรม่อน ศิษย์ศรีคร้าม** เป็นนักมวยไทยระดับอาชีพแห่งเวทีมวยลุมพินี ชื่อชกของเขามาจากตัวละคร*โดราเอมอน* และเป็นนักมวยไทยที่ได้รับการกล่าวว่า มีรูปแบบการโจมตีที่หลากหลาย และสวยงาม

ทั้งนี้ ได้เคยมีแผนจัดให้โดเรม่อนเข้าแข่งขันศึกมวยไทยลุมพินีเกริกไกร ที่จัดขึ้น ณ วันที่ 12 มกราคม พ.ศ. 2556 โดยเขาจะพบกับคู่ชกชาวลาวชื่อริมโขงเล็ก อ.บุญช่วย แต่ได้ยกเลิกแผนดังกล่าวในภายหลัง

ประวัติ
-------

วันที่ 29 มกราคม พ.ศ. 2554 โดเรม่อนเข้าแข่งขันศึกมวยไทยลุมพินีเกริกไกร ที่เวทีมวยลุมพินี และเป็นฝ่ายชนะคะแนนโกมินทร์ ราชานนท์ จากนั้น ในวันที่ 25 กุมภาพันธ์ โดเรม่อนเข้าแข่งขันศึกเพชรยินดี ที่เวทีมวยลุมพินี โดยได้พบกับต้นตระกูล เพชรตะเคียน และได้รับการกล่าวว่าเป็นการจับคู่ที่ยากแก่การทำนายผลการชก

ในการแข่งขันที่สนามมวยเวทีลุมพินี โดเรม่อนเคยเป็นฝ่ายชนะคะแนนเพชรวศิลป์ ศิษย์ราชศักดิ์ ก่อนที่จะเป็นฝ่ายแพ้คะแนนให้กับปิรันย่า เพชรสี่หมื่น และเด่นสุรินทร์ เอ็กซินดิคอลยิม ในวันที่ 11 กุมภาพันธ์ พ.ศ. 2555 เขาได้พบกับคู่ชกชื่อแสงชัย ท็อปคิงส์บ็อกซิ่ง ในรายการศึกมวยไทยลุมพินีเกริกไกร ที่จัดขึ้นโดยวิรัตน์ วชิรรัตนวงศ์ ซึ่งโดเรม่อนเป็นฝ่ายแพ้คะแนน จากนั้น เขาได้พบกับคู่ชกชื่อเดชรุ่งเรือง ศักดิ์สมพร ในวันที่ 12 พฤษภาคม ที่เวทีมวยลุมพินี ในรุ่น 110 ปอนด์ ซึ่งได้รับการวิจารณ์ว่าโดเรม่อนจะเป็นฝ่ายชนะ และจากการแข่งขันในครั้งดังกล่าว โดเรม่อนเป็นฝ่ายชนะทีเคโอได้ในยกที่สาม จากนั้น ในวันที่ 9 มิถุนายน ในรายการแข่งขันศึกมวยไทยลุมพินีเกริกไกรของปีเดียวกันนี้ เขาได้พบกับคู่ชกอย่างเพชรเมืองลุง เอื้อสัมพันธ์ ซึ่งโดเรม่อนเป็นฝ่ายแพ้คะแนน

สถิติการชก
----------

|
|  |
| วันที่ | ผล | คู่ชก | รายการ | สถานที่จัด | วิธีชนะ |
|
| 29 ม.ค. 2554 | ชนะ | โกมินทร์ ราชานนท์ | ศึกมวยไทยลุมพินีเกริกไกร | สนามมวยเวทีลุมพินี | ชนะคะแนน |
|
| 25 ก.พ. 2554 |  | ต้นตระกูล เพชรตะเคียน | ศึกเพชรยินดี | สนามมวยเวทีลุมพินี |  |
|
|  | ชนะ | เพชรวศิลป์ ศิษย์ราชศักดิ์ |  | สนามมวยเวทีลุมพินี | ชนะคะแนน |
|
|  | แพ้ | ปิรันย่า เพชรสี่หมื่น |  | สนามมวยเวทีลุมพินี | แพ้คะแนน |
|
| 7 ม.ค. 2555 | แพ้ | เด่นสุรินทร์ เอ็กซินดิคอลยิม | ศึกมวยไทยลุมพินีเกริกไกร | สนามมวยเวทีลุมพินี | แพ้คะแนน |
|
| 11 ก.พ. 2555 | แพ้ | แสงชัย ท็อปคิงส์บ็อกซิ่ง | ศึกมวยไทยลุมพินีเกริกไกร | สนามมวยเวทีลุมพินี | แพ้คะแนน |
|
| 12 พ.ค. 2555 | ชนะ | เดชรุ่งเรือง ศักดิ์สมพร |  | สนามมวยเวทีลุมพินี | ชนะทีเคโอยก 3  |
|
| 9 มิ.ย. 2555 | แพ้ | เพชรเมืองลุง เอื้อสัมพันธ์ | ศึกมวยไทยลุมพินีเกริกไกร | สนามมวยเวทีลุมพินี | แพ้คะแนน |

ดูเพิ่ม
-------

* *โดราเอมอน*

อ้างอิง
-------

1. 1 2  **มวยสยามรายวัน**. ปีที่ 19 ฉบับที่ 6736. วันพุธที่ 8 กุมภาพันธ์ พ.ศ. 2555. หน้า 22
2. 1 2 3 4  **มวยตู้**. ปีที่ 26 ฉบับที่ 1325. วันศุกร์ที่ 10 กุมภาพันธ์ พ.ศ. 2555. ISBN 974909107-8. หน้า 51
3. ↑  **มวยสยามรายวัน**. ปีที่ 20 ฉบับที่ 7075. วันเสาร์ที่ 12 มกราคม พ.ศ. 2556. หน้า 21
4. 1 2  สรุปผลกีฬาทั้งในและต่างประเทศ - สยามสปอร์ต
5. ↑  "ศักดิ์ศรีแชมป์"วันชัย" ขีดเดียวก็ไม่ขอ "เดอะเล็ก"". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2013-08-22.
6. 1 2 3  วิจารณ์ทีวีตู้สะเทือน. **แชมป์**. ปีที่ 30 ฉบับที่ 1543. วันศุกร์ที่ 18 พฤษภาคม 2555. ISSN 0858-1193. หน้า 9
7. 1 2  MAX MUAY THAI ตำนานอีกบทของ มวยไทย
**อุดรพันธ์ จันทรวิโรจน์** เป็นนักการเมืองชาวเชียงใหม่ เคยได้รับเลือกตั้งเป็นสมาชิกสภาจังหวัดเชียงใหม่ และเป็นนายกองค์การบริหารส่วนจังหวัดเชียงใหม่ ต่อเนื่องถึง 8 ปี และเป็นผู้ก่อตั้งทีมสโมสรฟุตบอลเชียงใหม่

ประวัติ
-------

อุดรพันธ์ เกิดเมื่อวันที่ 5 พฤษภาคม พ.ศ. 2489 ในป็นสายตระกูลสืบเชื้อสายชาวพม่า ต้นตระกูลคือ หม่องจันโอ่ง และหม่องตาอู (พนาสิทธิ์ จันทรวิโรจน์) เป็นหนึ่งในกลุ่มตระกูลผู้กว้างขวาง ยิ่งใหญ่ในภาคเหนือ ด้วยครองอาณาจักรยิ่งใหญ่กิจการป่าไม้ในเขตลำปาง

นายอุดรพันธ์ ได้เสียชีวิต เมื่อวันที่ 13 มีนาคม พ.ศ. 2563 ที่ประเทศพม่า

การทำงาน
--------

อุดรพันธ์ จันทรวิโรจน์ เป็นนักธุรกิจเกี่ยวเป็นตัวแทนจำหน่ายเบียร์และน้ำดื่มตราสิงห์ในภาคเหนือ ต่อมาได้เข้าสู่งานการเมืองโดยการลงสมัครรับเลือกตั้งเป็นสมาชิกสภาจังหวัดเชียงใหม่ (สจ.) และได้รับเลือกเป็นนายกองค์การบริหารส่วนจังหวัดเชียงใหม่ (เลือกโดยสมาชิกสภาจังหวัด) ในขณะดำรงตำแหน่งเขาถูกคณะกรรมการป้องกันและปราบปรามการทุจริตแห่งชาติ (ป.ป.ช.) ฟ้องศาลอาญาคดีทุจริตและประพฤติมิชอบภาค 5 กรณีให้วิศวกรออกแบบต่อเติมอาคาร อบจ.เชียงใหม่ โดยมิชอบ ซึ่งต่อมาศาลได้ตัดสินให้จำคุก นายอุดรพันธ์ เป็นเวลา 8 ปี เมื่อวันที่ 16 มกราคม พ.ศ. 2561

อุดรพันธ์ ลงสมัครรับเลือกตั้งนายกองค์การบริหารส่วนจังหวัดเชียงใหม่ ในปี 2547 แข่งขันกับ ธวัชวงศ์ ณ เชียงใหม่ ซึ่งเขาและธวัชวงศ์ ต่างได้รับการสนับสนุนจากพรรคไทยรักไทย แต่ในครั้งนั้นธวัชวงศ์ ณ เชียงใหม่ เป็นฝ่ายชนะการเลือกตั้ง

ต่อมาในการเลือกตั้งปี 2551 เขาได้ลงสมัครรับเลือกตั้งนายกองค์การบริหารส่วนจังหวัดเชียงใหม่อีกครั้ง โดยมีผู้สมัครแข่งขันคือ ธวัชวงศ์ ณ เชียงใหม่ และบุญเลิศ บูรณุปกรณ์ ผลปรากฏว่านายบุญเลิศ เป็นฝ่ายชนะการเลือกตั้ง

วงการฟุตบอล
-----------

อุดรพันธ์ จันทรวิโรจน์ เป็นผู้ก่อตั้งสโมสรฟุตบอลเชียงใหม่ ต่อมาเขาได้ตบหน้า สุรศักดิ์ คุณดิลกสิโรดม ผู้ตัดสินในเกมที่เชียงใหม่เปิดบ้านเสมอ นครปฐม ยูไนเต็ด 1-1 ในดิวิชั่น 1 จนกระทั่งสมาคมฟุตบอลแห่งประเทศไทย ตัดสินห้ามยุ่งเกี่ยวกับฟุตบอลตลอดชีวิต พร้อมกับปรับเงิน จำนวน 1 แสนบาท

อ้างอิง
-------

1. 1 2  "พ่อเลี้ยงอุดรพันธ์" อดีตผู้ก่อตั้งสโมสรเชียงใหม่ เอฟซี เสียชีวิตแล้ว
2. ↑  ปิดตำนาน"พ่อเลี้ยงมากบารมี" อุดรพันธ์ จันทรวิโรจน์
3. ↑  ปิดตำนาน'พ่อเลี้ยงอี๊ด'นักการเมืองท้องถิ่น คาดหัวใจวายเฉียบพลัน
4. ↑  คุก 8 ปี! พ่อเลี้ยงอี๊ด อดีตนายกฯอบจ.เชียงใหม่ สั่งการให้วิศวกรไม่มีอำนาจออกแบบสนง.
5. ↑  พระปกเกล้า,สถาบัน. ฐานข้อมูลการเลือกตั้งนายก อบจ. สถาบันพระปกเกล้า : กรุงเทพ. 2547
6. ↑  ผลเลือกตั้งไม่ทางการระบุ "บุญเลิศ" เข้าวินนั่งเก้าอี้นายก อบจ.เชียงใหม่
7. ↑  ลงดาบ 'พ่อเลี้ยงอี๊ด' โดนแบนตลอดชีพ
**เหตุเพลิงไหม้โรงงานเคเดอร์** เกิดขึ้นเมื่อวันที่ 10 พฤษภาคม พ.ศ. 2536 เวลา 16.00 น. ที่ โรงงานของบริษัท เคเดอร์อินดัสเตรียล ไทยแลนด์ จำกัด ถนนพุทธมณฑล สาย 4 อำเภอสามพราน จังหวัดนครปฐม นับเป็นเหตุการณ์เพลิงไหม้โรงงานที่ร้ายแรงที่สุดครั้งหนึ่ง โดยมีผู้เสียชีวิตรวม 188 ราย และมีผู้บาดเจ็บอีก 469 คน โรงงานแห่งนี้เป็นของเครือเจริญโภคภัณฑ์ ผลิตสินค้าของเล่นสำหรับเด็กส่งออกไปยังต่างประเทศ อาทิ ตุ๊กตา

ก่อนหน้านี้ โรงงานของเล่นดังกล่าว เคยเกิดเพลิงไหม้อาคารแล้ว 3 ครั้ง ครั้งแรกเมื่อวันที่ 16 สิงหาคม 2532 เพลิงไหม้บริเวณชั้น 3 อาคารได้รับความเสียหายมาก สาเหตุเกิดจากอุปกรณ์ไฟฟ้าเสื่อมไฟฟ้าลัดวงจร ครั้งที่สองเมื่อวันที่ 2 พฤศจิกายน 2534 เพลิงไหม้ที่โรงเก็บตุ๊กตา และครั้งที่ 3 เมื่อวันที่ 13 กุมภาพันธ์ 2536 เกิดเพลิงไหม้อาคารหลังที่ 3 ชั้น 2 และชั้น 3 ทำให้สินค้าได้รับความเสียหาย

จากการสืบสวน พบว่าเพลิงไหม้ครั้งนี้เกิดจากการก่อสร้างที่ไม่ได้ตามมาตรฐานโรงงานอุตสาหกรรม และไม่มีการซักซ้อมการรับมือกับอัคคีภัยให้แก่พนักงาน ภายหลังเกิดเพลิงไหม้ ประมาณ 15 นาที โรงงานก็ได้ยุบตัวพังทลายลงมา นอกจากนี้ยังพบว่า โรงงานดังกล่าวไม่ได้สร้างบันไดหนีไฟ หรือสำรองเอาไว้ ประตูทางเข้า-ออกมีน้อย และคับแคบเกินกว่ากฎหมายกำหนด ไม่มีระบบการเตือนภัยที่สมบูรณ์และได้มาตรฐาน สาเหตุที่ทำให้เกิดการเสียชีวิตจำนวนมาก เนื่องจากพนักงานรักษาความปลอดภัยได้ปิดประตูโรงงาน เพราะกลัวคนงานจะขโมยทรัพย์สินในอาคาร เจ้าหน้าที่ระบุว่าสาเหตุของการเกิดเพลิงไหม้เกิดจากคนงานทิ้งก้นบุหรี่ไว้ แล้วเกิดการติดไฟกับผ้าในโรงงาน

สืบเนื่องจากเหตุการณ์นี้ รัฐบาลได้กำหนดให้วันที่ 10 พฤษภาคมของทุกปี เป็น **วันความปลอดภัยในการทำงานแห่งชาติ** เพื่อรำลึกถึงเหตุการณ์ดังกล่าว ตามมติคณะรัฐมนตรี เมื่อวันที่ 28 สิงหาคม พ.ศ. 2540

ดูเพิ่ม
-------

* เหตุเพลิงไหม้โรงงานที่จังหวัดสมุทรปราการ พ.ศ. 2564

อ้างอิง
-------

1. ↑  Symonds, Peter (2003-05-16). "Thai toy factory fire: 10 years after the world's worst industrial inferno". *World Socialist Web Site*. สืบค้นเมื่อ 16 สิงหาคม 2558. `{{cite news}}`: ตรวจสอบค่าวันที่ใน: `|accessdate=` (help)
2. 1 2  13 ปี ชีวิตของ "ตุ๊กตา" โรงงานเคเดอร์
3. 1 2  ย้อนรอยโศกนาฏกรรม 18 ปี ไฟไหม้โรงงานตุ๊กตาเคเดอร์
4. ↑  "10 พ.ค.2536 เกินกว่าจะลืม!! เพลิงพิโรธ "เคเดอร์"". คลังข้อมูลเก่าเก็บจากแหล่งเดิมเมื่อ 2018-10-04. สืบค้นเมื่อ 2018-09-27.
5. ↑  "๑๐ พฤษภาคม วันความปลอดภัยในการทำงานแห่งชาติ". คลังข้อมูลเก่าเก็บจากแหล่งเดิมเมื่อ 2018-09-23. สืบค้นเมื่อ 2018-09-27.
6. ↑  หนังสือสำนักงานเลขาธิการคณะรัฐมนตรี ที่ นร 0205/12689 เรื่อง การกำหนดให้วันที่ 10 พฤษภาคม ของทุกปี เป็นวันความปลอดภัยในการทำงานแห่งชาติ
7. ↑  หนังสือกระทรวงแรงงานและสวัสดิการสังคม ที่ รส 0611/1455 เรื่อง การกำหนดให้วันที่ 10 พฤษภาคม ของทุกปี เป็นวันความปลอดภัยในการทำงานแห่งชาติ
**เหตุเพลิงไหม้เรือนจำตาเงอรัน** เป็นเหตุการณ์ไฟไหม้ในบล็อกเรือนจำที่เต็มไปด้วยนักโทษในเมืองตาเงอรัง บันเติน ประเทศอินโดนีเซีย ซึ่งอยู่ในเกรตเตอร์จาการ์ตา ไฟเริ่มไหม้ในเวลาประมาณ 01:45 WIB ในวันที่ 8 กันยายน ค.ศ. 2021 (18:45 UTC, 000000002021-09-07-00007 ก.ย.) ในเรือนจำเซ็กเตอร์ C ทำให้มีผู้เสียชีวิต 44 คนและบาดเจ็บมากถึง 77 คน นี่เป็นไฟไหม้ครั้งร้ายแรงที่สุดนับตั้งแต่ภัยพิบัติดอกไม้ไฟที่ตาเงอรังใน ค.ศ. 2017 ที่ทำให้มีผู้เสียชีวิตอย่างน้อย 49 คน

ผู้บาดเจ็บ
----------

นักโทษบางคนที่ถูกฆ่าตายระหว่างเกิดเพลิงไหม้
เพลิงไหม้ทำให้ผู้ต้องขังเสียชีวิต 44 คน (สามคนเสียชีวิตที่โรงพยาบาลวันรุ่งขึ้นหลังเกิดเพลิงไหม้) 8 คนได้รับบาดเจ็บสาหัสเนื่องจากการบาดเจ็บจากการถูกไฟไหม้ และ 73 คนได้รับบาดเจ็บเล็กน้อย เหยื่อผู้บาดเจ็บถูกนำตัวส่งโรงพยาบาล Sitanala และโรงพยาบาล Tangerang Regency General นำร่างผู้ต้องขังที่เสียชีวิตส่งโรงพยาบาลกลางตำรวจเพื่อตรวจสอบต่อไป 

ผู้ต้องขังที่เสียชีวิตส่วนใหญ่ถูกคุมขังในข้อหาก่ออาชญากรรมเกี่ยวกับยาเสพติด ขณะที่อีกจำนวนหนึ่งถูกจำคุกในข้อหาก่อการร้ายและฆาตกรรม สองของผู้ต้องขังตายเป็นชาวต่างชาติ: จากแอฟริกาใต้และอื่น ๆ จากโปรตุเกส (20) ผู้ต้องขังที่ได้รับบาดเจ็บทั้งหมดถูกตัดสินว่ามีความผิดฐานเกี่ยวข้องกับยาเสพติด

อ้างอิง
-------

1. 1 2 3  Bhwana, Petir Garda (8 September 2021). "Police Say Fire in Tangerang Prison Caused by Short Circuit". *Tempo*. สืบค้นเมื่อ 8 September 2021.
2. ↑  Da Costa, Agustinus Beo (9 September 2021). "Death toll from Indonesia jail blaze at 44 amid focus on overcrowding". *Reuters*. Jakarta. สืบค้นเมื่อ 9 September 2021.
3. ↑  "Indonesia prison fire: Tangerang jail blaze kills 41 inmates". *BBC News*. สืบค้นเมื่อ 8 September 2021.
4. ↑  Jamaluddin, Masrur (8 September 2021). "Fire at a prison in Indonesia kills at least 41 people". *CNN*. สืบค้นเมื่อ 8 September 2021.
5. ↑  Suroyo, Gayatri (8 September 2021). "Fire at overcrowded Indonesian prison kills at least 40 -official". *Reuters*. สืบค้นเมื่อ 8 September 2021.

พิกัดภูมิศาสตร์: 06°11′12″S 106°38′25″E﻿ / ﻿6.18667°S 106.64028°E﻿ / -6.18667; 106.64028
**วอลต์ดิสนีย์คอนเสิร์ตฮอลล์** (อังกฤษ: Walt Disney Concert Hall) เป็นอาคารหอประชุมที่ 4 ของลอสแอนเจลิสมิวสิกเซนเตอร์ (Los Angeles Music Center) ตั้งอยู่ระหว่างโฮปสตรีท (สายที่ 1 และที่ 2) บนถนนเลขที่ 111 แกรนด์อะเวนนู ใจกลางเมืองลอสแอนเจลิส รัฐแคลิฟอร์เนีย อาคารประกอบด้วยที่นั่งขนาด 2,265 ที่ เป็นที่ของวงออเคสตรา *ลอสแอนเจลิสฟิลฮาร์มอนิค* (Los Angeles Philharmonic) และคณะขับร้องหมู่ *ลอสแอนเจลิสมาสเตอร์คอเรล* (Los Angeles Master Chorale) ได้รับการออกแบบโดยสถาปนิกรางวัลพริตซ์เกอร์สัญชาติแคนาดา-อเมริกา แฟรงก์ เกห์รี ใช้เวลาก่อสร้าง 5 ปี ตั้งแต่ 1999-2003 อาคารได้เปิดตัวในวันที่ 24 ตุลาคม ปี 2003

อาคารได้เริ่มขึ้นเมื่อลิเลียน ดิสนีย์ภรรยาของวอลต์ ดิสนีย์ บริจาคเงินเป็นจำนวน 50 ล้านดอลลาร์ ในปี 1987 เพื่อใช้สร้างสถานที่แสดงสำหรับประชาชนแห่งนครลอสแอนเจลิสและเป็นการแสดงถึงการอุทิศตัวต่องานศิลปะของวอลต์ ดิสนีย์และต่อเมือง แต่สุดท้ายอาคารแห่งนี้ต้องใช้งบประมาณสูงถึง 274 ล้านดอลลาร์ โดยแค่อาคารจอดรถอย่างเดียวก็ใช้งบถึง 110 ล้านดอลลาร์ อาคารได้ร่วมกันออกแบบอย่างซับซ้อนโดยมีเกห์รีเป็นผู้ออกแบบ และระบบเสียงภายในอาคารโดยมีนักโสตศาสตร์ชาวญี่ปุ่น *ยาซุฮิสะ โตโยต้า* (Yasuhisa Toyota) ร่วมออกแบบ อาคารได้รับคำสรรเสริญอย่างมากในความต่างจากอาคารหอประชุมของลอสแอนเจลิสมิวสิกเซนเตอร์ก่อนหน้านี้

อาคารประกอบด้วยโครงสร้างและผื้นผิวนอกทั้งหมดทำจากเหล็กกล้าไร้สนิม ซึ่งต่อมาส่งผลให้เกิดการสะท้อนแสงต่อบ้านเรือนรอบบริเวณ ทำให้อาคารรอบข้างได้รับความร้อนจากการสะท้อนเข้าไปด้วย จนสุดท้ายในปี 2005 ทางบริษัทออกแบบต้องกลับมาแก้ปัญหาด้วยใช้การวัสดุยับยั้งการสะท้อนแสงให้ลดลง

วอลต์ดิสนีย์คอนเสิร์ตฮอลล์จัดได้ว่าเป็นหนึ่งในงานที่สะท้อนลัทธิคตินิยมเปลี่ยนแนว ที่สำคัญที่สุดงานหนึ่ง และยังถือเป็นหนึ่งในงานที่สร้างชื่อเสียงให้กับเกห์รีเป็นอย่างมาก

อ้างอิง
-------

1. ↑  Kamin, Blair (October 26, 2003). "The wonderful world of Disney". *Chicago Tribune*.
2. ↑  Swed, Mark (October 19, 2003). "Sculpting the sound". *Los Angeles Times*.
3. ↑  Coates, Chris (March 21, 2005). "Dimming Disney Hall; Gehry's Glare Gets Buffed". *Los Angeles Downtown News*.
4. ↑  "Frank Gehry genius of the Walt Disney Concert Hall". November 9, 2010.
**สแลงอินเทอร์เน็ต** เป็นรูปแบบการใช้ภาษาที่เน้นการสนทนาแบบเป็นกันเอง ไม่ใช้อักขรวิธีทางการ มักปรากฏในรูปของข้อความที่พิมพ์ผ่านแป้นอักขระ สแลงอินเทอร์เน็ตปรากฏให้เห็นอยู่ตามที่ต่าง ๆ บนโลกไซเบอร์ เช่น กระทู้ในกระดานข่าวสาร สารที่ส่งผ่านโปรแกรมสนทนาออนไลน์ วิดีโอเกม หรือข้อความสั้นทางโทรศัพท์มือถือ

ประวัติ
-------

สแลงอินเทอร์เน็ตเหล่านี้เกิดขึ้นจากหลายทางเช่น ความรีบเร่ง การระบายอารมณ์ การอยากลองสิ่งแปลกใหม่ การตามเทรนด์ และที่สำคัญคือ ความรวดเร็ว การแชตต้องการความรวดเร็ว บางครั้งที่จะระบายอารมณ์ มักจะกดแป้นแรง ๆ ค้าง เช่น *เบื่อโว้ย , อยากโดนเ\*ดให้ตายๆไป* เป็นต้น และมักจะตัดวรรณยุกต์ออก เพื่อความรวดเร็ว จนเกิดความชินแล้วใช้ต่อเรื่อยมา ใช้ตัวอักษรใหญ่ในภาษาอังกฤษเพื่อเน้นหรือสร้างความตื่นเต้นกับเหตุการณ์เช่น I WIN, CAN YOU OPEN THE TV, GAME OVER เป็นต้น การใช้อักษรย่อในการสื่อความหมายเช่น LOL (laugh out loud), LMAO (laughing my ass out) เป็นต้น หรือแม้แต่การใช้สัทพจน์หรือคำเลียนเสียงธรรมชาติ มักใช้มากในกระทู้และสื่อสังคม

มโนทัศน์ของอินเทอร์เน็ตสแลงในไทย
--------------------------------

ปัจจุบันผู้เชี่ยวชาญทางด้านภาษาไทยยังไม่ให้การยอมรับสแลงอินเทอร์เน็ตนี้ เพราะเห็นว่าเป็นการบิดเบือนภาษาไทยและอาจทำให้ผู้ที่พบเห็นเข้าใจผิดได้ แต่ผู้ที่เขียนบางกลุ่มกล่าวว่ายุคสมัยเปลี่ยนไป ภาษาก็เปลี่ยนไป บางกลุ่มกล่าวว่า ใช้แค่เพียงในการแชตเท่านั้น ในชีวิตจริงก็ใช้ภาษาที่ถูกต้อง ซึ่งทางที่ดีควรใช้ภาษาที่ถูกต้องหากไม่ลำบากจนเกินไป

ผู้ต่อต้านสแลงอินเทอร์เน็ตบางกลุ่มกล่าวว่าจะทำให้ภาษาวิบัติ ในขณะเดียวกันบางกลุ่มก็เห็นว่าไม่ถึงขนาดวิบัติ แค่เพียงผิดเพี้ยน แต่ทุกกลุ่มที่ต่อต้านสแลงอินเทอร์เน็ตเห็นเป็นเสียงเดียวกันว่า ควรรีบแก้ไขเลิกพูดเสียก่อนที่จะสายเกินแก้ แต่ดูเหมือนจะไม่มีใครสนใจและมีการใช้แพร่หลายขึ้นเรื่อย ๆ หรือเมื่อถึงจุดหนึ่งแล้ว กระแสนี้จะลดลงเพราะมีคนใช้มากและใช้กันมานาน กลุ่มผู้ต่อต้านหลายคนคาดหวังว่าความนิยมใหม่อาจเป็นการพิมพ์ให้ถูกต้อง ซึ่งได้มีการรณรงค์กันพอสมควรในบางเว็บบอร์ด เช่น ผู้ใช้บางคนมีนโยบายไม่ตอบคำถามให้กับผู้ที่ถามโดยใช้สแลงอินเทอร์เน็ตและภาษาวิบัติ[]

ดูเพิ่ม
-------

* ภาษาวิบัติ
* ลีท
**ซอล ฮัดสัน** (อังกฤษ: Saul Hudson) เกิด วันที่ 23 กรกฎาคม 1965 รู้จักดีในชื่อ สมมุติ **สแลช** (Slash) เป็นนักกีตาร์ และ นักแต่งเพลงชาว อังกฤษ-อเมริกัน เขาเริ่มมีชื่อเสียงจากการที่เป็นนักเล่นกีตาร์นำของวงดนตรี ฮาร์ดร็อกอเมริกัน กันส์แอนด์โรสเซสมีผลงานตั้งแต่ปี 1980-1990. จนได้จัดอันดับนักกีตาร์ที่ดีที่สุดในโลกตลอดกาล ของนิตยสาร โรลลิงสโตนให้อยู่ในอันดับ 65 จากทั้งหมด 100 คน จาก นิตยสาร ไทม์ให้เขาติดอัน 1 ใน 10 นักกีตาร์ไฟฟ้าที่ดีที่สุดของปี 2009. จากนิตยสาร กีตาร์เวิร์ดให้เขาอยู่อันดับ 6 จากทั้งหมด 100 คน จากการโซโล่กีตาร์ ในเพลง November Rain และจากนิตยสาร โททัล กีตาร์ให้เขา อยู่อันดับ 1 จากเพลง Sweet Child o' Mine หัวข้อ "100 นักกีตาร์ที่ยิ่งใหญ่ที่สุดในปี 2004"

ชีวิตส่วนตัว
------------

ชีวิตส่วนตัวแต่งงาน กับ นางแบบ Renée Suran ในวันที่ 10 ตุลาคม 1992 ที่ Marina del Rey, แคลิฟอเนีย  พวกเขาหย่ากันในช่วงปี 1997 หลังจากห้าปีของการแต่งงาน ต่อมา Slash แต่งงาน Perla Ferrar ในปี 2001 ในฮาวาย พวกเขามีลูกชายสองคน ในปี 2010 ฟ้องหย่าจาก Ferrar แต่ทั้งคู่คืนดีกันในสองเดือนต่อมา

ผลงาน
-----

**กับ Guns N' Roses**

* *Appetite for Destruction* (1987)
* *G N' R Lies* (1988)
* *Use Your Illusion I* (1991)
* *Use Your Illusion II* (1991)
* *"The Spaghetti Incident?"* (1993) - Covers album

**กับ Slash's Snakepit**

* *It's Five O'Clock Somewhere* (1995)
* *Ain't Life Grand* (2000)

**กับ Velvet Revolver**

* *Contraband* (2004)
* *Libertad* (2007)

**งานเดี่ยว/ Slash feat. Myles Kennedy & The Conspirators**

* *Slash* (2010)
* *Apocalyptic Love* (2012)
* *World on Fire* (2014)
* *Living the Dream* (2018)
* *4* (2022)

อ้างอิง
-------

1. ↑
2. ↑
3. ↑
4. ↑  "Gowns N' Roses". *People*. Time Inc. October 26, 1992. ISSN 0093-7673. คลังข้อมูลเก่าเก็บจากแหล่งเดิมเมื่อ 2011-03-30. สืบค้นเมื่อ May 26, 2011.
หมู่บ้าน
หมู่บ้าน
**หมู่บ้าน** (อังกฤษ: village) เป็นนิคมหรือชุมชนมนุษย์ ใหญ่กว่าหมู่บ้านขนาดเล็ก (hamlet) แต่เล็กกว่าเมือง มีประชากรตั้งแต่ไม่กี่ร้อยคนไปถึงหลายพันคน (บางแห่งถึงหมื่นคน) 

ในอดีต หมู่บ้านเป็นรูปแบบชุมชนปกติสำหรับสังคมที่ใช้เกษตรกรรมเพื่อยังชีพ และยังมีในบางสังคมที่มิใช่สังคมเกษตรบ้าง ในบริเตนใหญ่ หมู่บ้านขนาดเล็กได้รับสิทธิเรียกหมู่บ้านเมื่อสร้างโบสถ์ ในหลายวัฒนธรรม เมืองและนครมีน้อย โดยมีสัดส่วนประชากรอาศัยอยู่น้อย การปฏิวัติอุตสาหกรรมดึงดูดให้คนจำนวนมากทำงานในโรงสีและโรงงาน การกระจุกของคนทำให้หลายหมู่บ้านเติบโตเป็นเมืองและนคร นอกจากนี้ยังทำให้มีความชำนาญพิเศษของแรงงานและช่างฝีมือ และพัฒนาการของการค้าจำนวนมาก แนวโน้มการกลายเป็นเมืองดำเนินต่อ แม้ไม่เชื่อมโยงกับการปรับให้เป็นอุตสาหกรรมเสมอไป หมู่บ้านเสื่อมความสำคัญลงทั้งที่เป็นหน่วยสังคมและนิคมมนุษย์

แม้มีชีวิตหมู่บ้านหลากรูปแบบ แต่หมู่บ้านตรงแบบเล็ก บางทีประกอบด้วย 5 ถึง 30 ครอบครัว บ้านตั้งอยู่ด้วยกันเพื่อการเข้าสังคมและการป้องกัน และดินแดนโดยรอบพื้นที่อยู่อาศัยมีการทำไร่นา หมู่บ้านประมงเดิมยึดการประมงพื้นบ้าน (artisan fishing) และตั้งอยู่ติดพื้นที่จับปลา
**ภาวะเสียความจำ** (อังกฤษ: amnesia) เป็นการขาดความจำที่เกิดจากความเสียหายต่อสมอง โรคหรือการบาดเจ็บทางใจ ภาวะเสียความจำอาจเกิดได้ชั่วคราวจากการใช้ยาระงับประสาทและยานอนหลับชนิดต่าง ๆ ความจำอาจเสียได้ทั้งหมดหรือบางส่วนขึ้นอยู่กับขอบเขตของความเสียหายที่เป็นสาเหตุ

ภาวะเสียความจำมีสองชนิดหลัก ได้แก่ ภาวะเสียความจำไปข้างหลัง (retrograde amnesia) และภาวะเสียความจำไปข้างหน้า (anterograde amnesia) ภาวะเสียความจำไปข้างหลังคือความไม่สามารถดึงสารสนเทศที่เคยได้มาก่อนวันหนึ่ง ๆ ซึ่งปกติเป็นวันที่เกิดอุบัติเหตุหรือการผ่าตัด ในบางกรณี การเสียความจำสามารถขยายไปได้หลายทศวรรษ ส่วนบางกรณี บุคคลอาจเสียความจำไปไม่กี่เดือน ภาวะเสียความจำไปข้างหน้าคือความไม่สามารถส่งผ่านสารสนเทศใหม่จากคลังระยะสั้นไปคลังระยะยาว บุคคลที่มีภาวะเสียความจำชนิดนี้ไม่สามารถจำอะไรได้นาน ทั้งสองชนิดไม่จำเป็นต้องเกิดแยกกันเสมอไป สามารถเกิดภาวะเสียความจำทั้งสองชนิดในผู้ป่วยคนหนึ่งได้พร้อมกัน การศึกษาผู้ป่วย เช่น การศึกษาผู้ป่วยอาร์.บี. แสดงว่าภาวะเสียความจำทั้งสองชนิดเกิดได้พร้อมกัน 

การศึกษาผู้ป่วยยังแสดงว่าภาวะเสียความจำตรงแบบสัมพันธ์กับความเสียหายต่อกลีบขมับใกล้กลาง (medial temporal lobe) นอกจากนี้ บางบริเวณของฮิปโปแคมปัส (บริเวณซีเอ1) เกี่ยวข้องกับความจำ การวิจัยยังแสดงว่าเมื่อบางบริเวณของไดเอ็นเซฟาลอน (diencephalon) ได้รับความเสียหายก็สามารถเกิดภาวะเสียความจำได้ การศึกษาสมัยหลังแสดงสหสัมพันธ์ระหว่างการขาดโปรตีนอาร์บีเอพี48 (RbAp48) กับการเสียความจำ ในผู้ที่มีภาวะเสียความจำ จะยังมีความสามารถระลึกสารสนเทศทันที (immediate information) อยู่ และอาจยังสามารถก่อความจำใหม่ได้ ทว่า สังเกตได้ว่าความสามารถเรียนสิ่งใหม่และดึงสารสนเทศเก่าลดลงอย่างรุนแรง ผู้ป่วยสามารถเรียนความจำกระบวนการ (procedural knowledge) ใหม่ได้อยู่ นอกจากนี้ การเตรียมการรู้ (priming) ทั้งความรู้สึกและความคิด สามารถช่วยผู้เสียความจำในการเรียนความรู้ชนิดไม่ประกาศ (non-declarative knowledge) ใหม่ได้ ผู้ป่วยที่เสียความจำยังคงมีทักษะทางปัญญา ภาษาและสังคมอยู่พอควรแม้มีความสามารถระลึกสารสนเทศบางอย่างที่เคยประสบในช่วงการเรียนก่อนหน้าบกพร่องไปมาก

อ้างอิง
-------

1. 1 2  Gazzaniga, M. Ivry, R. & Mangun, G. (2009) Cognitive Neuroscience: The biology of the mind. New York: W.W. Norton & Company.
2. ↑  "Amnesia." The Gale Encyclopedia of Science. Ed. K. Lee Lerner and Brenda Wilmoth Lerner. 4th ed. Vol. 1. Detroit: Gale, 2008. 182-184. Gale Virtual Reference Library.
3. ↑  Schacter, Daniel. L "Psychology"
4. ↑  D. Frank Benson, "AMNESIA"
5. ↑  LS. Cermak (1984). *The episodic-semantic distinction in amnesia*. New York: Guilford Press. p. 55.
6. ↑  M, Kinsbourne (1975). *Short-term memory processes and the amnesic syndrome*. New York: Academic. pp. 258–91.
7. ↑  H, Weingartner (1983). *Forms of cognitive failure*. Sc alzheimerience. pp. 221:380–2.
**ถ้ำบาฆ** (อังกฤษ: Bagh Caves) เป็นหมู่อนุสรณ์เจาะหินจำนวนเก้าถ้ำ ตั้งอยู่เชิงเขาทางใต้ของเทือกเขาวินธยาในเมืองบาฆ อำเภอธร รัฐมัธยประเทศ ประเทศอินเดีย หมู่ถ้ำบาฆตั้งอยู่ที่ 97 กิโลเมตรจากเมืองธร หมู่อนุสรณ์ของถ้ำบาฆเป็นที่รู้จักจากงานจิตรกรรมฝาผนัง และชื่อ "ถ้ำ" ก็ไม่ถูกต้องนัก เนื่องจากไม่ใช่ถ้ำโดยธรรมชาติ แต่เป็นสถาปัตยกรรมเจาะหิน

เช่นเดียวกับถ้ำอชันตา ถ้ำบาฆสร้างขึ้นโดยเจาะเข้าไปในหน้าผาหินทราย ถ้ำจำนวนเก้าถ้ำ มีเพียงห้าถ้ำที่ยังหลงเหลือถึงปัจจุบัน ทั้งหมดล้วนใช้งานเป็นวิหารหรือที่พำนักของสงฆ์ มีแปลนพื้นเป็นรูปสี่เหลี่ยม โถงขนาดเล็ก ส่วนใหญ่อยู่ด้านหลัง กั้นขึ้นมาเป็นเจดีย์หรือโถงสวดภาวนา ในบรรดาถ้ำทั้งหมดมีถ้ำหมายเลข 4 ที่งดงามที่สุด และได้รับการขานนามว่าเป็น "รงคมหัล" หรือวังแห่งสีสัน

ถ้ำบาฆขุดขึ้นในศตวรรษที่ 5-6 ในช่วงปลายของยุครุ่งโรจน์ของพุทธศาสนาในอินเดีย หลายปีนับจากยุคทองของถ้ำพุทธเจาะหิน ซึ่งส่วนใหญ่สร้างขึ้นใน 100-200 ปีก่อนคริสตกาล ถ้ำได้รับการทำนุบำรุงขึ้นโดยกรมสำรวจโบราณคดีโดยใช้เวลารวม 17 ปีในการฟื้นฟู

จิตรกรรม
--------

ถ้ำหมายเลข 2 หรือ "ถ้ำปาณฑวะ" ("Pandava Cave") เป็นถ้ำที่ได้รับการอนุรักษ์ไว้ดีที่สุด ลักษณะของจิตรกรรมคล้ายคลึงมากกับรูปแบบที่พบในถ้ำอชันตา พื้นของภาพใช้ปูนเปียกหนาทำมาจากดินเหนียวและเม็ดกรวดสีแดงน้ำตาล จากนั้นใช้วิธี lime-priming ทับ แล้วจึงตกแต่งด้วยงานจิตรกรรม เพื่อป้องกันการสูญเสียของศิลปะเหล่านี้ ในปี 1982 งานจิตรกรรมฝาหนังส่วนใหญ่ถูกถอนออกไปเก็บรักษาที่อื่น ในปัจจุบันจัดแสดงอยู่ที่พิพิธภัณฑ์โราณคดีควาลิยัร

* ภาพเขียนแสดงประติมากรรมภาพเขียนแสดงประติมากรรม
* ภาพเขียนพระโพธิสัตว์ในถ้ำหมายเลข 2ภาพเขียนพระโพธิสัตว์ในถ้ำหมายเลข 2
* รายละเอียดของงานจิตรกรรมในถ้ำหมายเลข 4รายละเอียดของงานจิตรกรรมในถ้ำหมายเลข 4
* ภาพเขียนพระโพธิสัตว์ในถ้ำภาพเขียนพระโพธิสัตว์ในถ้ำ

อายุ
----

ในถ้ำหมายเลข 2 มีพบจารึกทองแดงของมหาราชาสุพันธุ (Maharaja Subandhu) บันทึกการบริจาคเพื่อซ่อมแซมวิหาร อายุราวปี 487 ในสมัยคุปตะ ซึ่งตีความได้ว่าถ้ำหมายเลข 2 มีการซ่อมแซมในศตวรรษที่ 5 ตอนปลาย

อ้างอิง
-------

1. ↑  "Places to Visit: Official Website of District Administration Dhar". *dhar.nic.in*. คลังข้อมูลเก่าเก็บจากแหล่งเดิมเมื่อ 2010-12-18.
2. ↑  Dutt, Sukumar (1988). *Buddhist Monks and Monasteries of India: Their History and Their Contribution to Indian Culture* (ภาษาอังกฤษ). Motilal Banarsidass. p. 162. ISBN 9788120804982.
3. ↑  "Bagh Caves: Palace of Colours".
4. ↑  "Bagh Caves – rock cut Buddhist temples". สืบค้นเมื่อ 23 April 2010.
5. ↑  Verma, Archana (2007). *Cultural and Visual Flux at Early Historical Bagh in Central India*, Oxford: Archaeopress, ISBN 978-1-4073-0151-8, p.19

ดูเพิ่ม
-------

* Pande, Anuapa (2002). *The Buddhist Cave Paintings of Bagh*, New Delhi: Aryan Books International, ISBN 81-7305-218-2, sumit vyas

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต (ผ่าน VIAF)

 |
| หอสมุดแห่งชาติ | 
* อิสราเอล

 |
| เขตการปกครองของประเทศไทย |
| --- |
|  |
| การปกครองส่วนภูมิภาคและการปกครองท้องที่ |
| * จังหวัด
* อำเภอ
* ตำบล
* หมู่บ้าน
 |
| การปกครองส่วนท้องถิ่น |
| * รูปแบบทั่วไป
* รูปแบบพิเศษ

---

* **ระดับบน**
* องค์การบริหารส่วนจังหวัด
* กรุงเทพมหานคร (เขต, แขวง)

---

* **ระดับล่าง**
* องค์การบริหารส่วนตำบล
* เทศบาล (นคร, เมือง, ตำบล)
* เมืองพัทยา
 |
| * ด
* ค
* ก
 |

**หมู่บ้าน** เป็นรูปแบบการปกครองลักษณะปกครองท้องที่ นับเป็นเขตการปกครองขนาดเล็กที่สุดของประเทศไทย โดยแบ่งย่อยออกจากตำบลอีกทีหนึ่ง จากข้อมูลเมื่อปี พ.ศ. 2564 ประเทศไทยมีหมู่บ้าน 75,086 หมู่บ้าน และจากข้อมูลสำมะโนประชากรเมื่อปี พ.ศ. 2533 แต่ละหมู่บ้านมีประชากรโดยเฉลี่ย 144 ครัวเรือน หรือ 746 คน หมู่บ้านไม่จำเป็นจะต้องครอบคลุมถิ่นฐานหนึ่งทั้งหมดก็ได้ ชุมชนขนาดใหญ่สามารถแบ่งออกได้เป็นหลายหมู่บ้าน ขณะที่ชุมชนขนาดเล็กสามารถรวมเข้าด้วยกันเป็นหมู่บ้านหนึ่ง ๆ ได้ คำว่า "หมู่บ้าน" มักจะถูกย่อเหลือเป็น "บ้าน" ในชื่อหมู่บ้าน

การปกครองหมู่บ้าน
-----------------

ในการปกครองหมู่บ้าน จะเป็นไปตามพระราชบัญญัติลักษณะปกครองท้องที่ พุทธศักราช 2457 โดยกำหนดให้หมู่บ้าน มี **ผู้ใหญ่บ้าน** ทำหน้าที่ปกครองหมู่บ้าน และมีผู้ช่วยผู้ใหญ่บ้าน โดยผู้ใหญ่บ้านจะถูกเลือกขึ้นมาจากประชากรในหมู่บ้านนั้น แล้วจึงได้รับแต่งตั้งจากนายอำเภอท้องที่ ผู้ใหญ่บ้านมีผู้ช่วยสองคน คนหนึ่งรับผิดชอบกิจการของรัฐและอีกคนหนึ่งรับผิดชอบกิจการความมั่นคง นอกจากนี้ยังมีคณะกรรมการหมู่บ้านที่ได้รับเลือกจากสมาชิกในหมู่บ้าน ทำหน้าที่เป็นหน่วยงานที่ปรึกษาของหมู่บ้านนั้น ซึ่งตำแหน่งผู้ใหญ่บ้านนั้นจะยกเลิกมิได้

ในอดีตไม่มีการกำหนดวาระการดำรงตำแหน่งของผู้ใหญ่บ้าน ต่อมาในปี พ.ศ. 2489 ได้กำหนดให้ผู้ใหญ่บ้านเป็นผู้บรรลุนิติภาวะ และอายุไม่เกิน 60 ปี จากนั้นได้มีการเปลี่ยนแปลงคุณสมบัติของผู้ใหญ่บ้านอีกครั้ง ในปี พ.ศ. 2525 โดยกำหนดให้ผู้ใหญ่บ้านมีอายุ 25 ปีขึ้นไป แต่ไม่เกิน 60 ปี กระทั่งในปี พ.ศ. 2535 ได้มีการกำหนดวาระการดำรงตำแหน่งผู้ใหญ่บ้าน โดยกำหนดเพิ่มเติมในมาตรา 6 (1 ทวิ) ให้กำนัน ผู้ใหญ่บ้าน มีวาระการดำรตำแหน่งคราวละ 5 ปี แต่ในปี พ.ศ. 2551 ได้มีการปรับปรุงวาระการดำรงตำแหน่งอีกครั้ง โดยยกเลิกวาระ 5 ปี แต่ปรับเปลี่ยนมาเป็นการประเมินทุก 5 ปีแทน

ในเทศบาลเมืองหรือเทศบาลนครจะไม่มีหมู่บ้าน แต่จะเรียกว่า "ชุมชน" แทน

อ้างอิง
-------

1. ↑  "ประกาศกรมการปกครอง เรื่อง แจ้งข้อมูลทางการปกครอง ณ วันที่ 31 ธันวาคม 2564". กรมการปกครอง กระทรวงมหาดไทย.`{{cite web}}`: CS1 maint: url-status (ลิงก์)
2. ↑  พระราชบัญญัติลักษณะปกครองท้องที่ (ฉบับที่ 12) พ.ศ. 2552
3. ↑  พระราชบัญญัติลักษณะปกครองท้องที่ พ.ศ. 2457
4. ↑  พระราชบัญญัติลักษณะปกครองท้องที่ (ฉบับที่ 3) พ.ศ. 2489
5. ↑  พระราชบัญญัติลักษณะปกครองท้องที่ (ฉบับที่ 6) พ.ศ. 2525
6. ↑  พระราชบัญญัติลักษณะปกครองท้องที่ (ฉบับที่ 9) พ.ศ. 2535
7. ↑  พระราชบัญญัติลักษณะปกครองท้องที่ (ฉบับที่ 11) พ.ศ. 2551

| * ด
* ค
* ก
การจัดแบ่งเขตพื้นที่ในประเทศไทย |
| --- |
| เขตการปกครอง | 
* ส่วนภูมิภาค
	+ จังหวัด
	+ อำเภอ
	+ กิ่งอำเภอ
	+ ตำบล
	+ หมู่บ้าน
* ส่วนท้องถิ่น
	+ องค์การบริหารส่วนจังหวัด
	+ เทศบาล
		- นคร
		- เมือง
		- ตำบล
	+ องค์การบริหารส่วนตำบล
	+ กรุงเทพมหานคร
		- เขต
		- แขวง
	+ เมืองพัทยา

 |
| เขตพื้นที่ | 
* กลุ่มจังหวัด
* เขตตรวจราชการ
* เขตปกครองคณะสงฆ์
* ท้องที่ตำรวจ
* เขตพื้นที่การศึกษา
* เขตพื้นที่สรรพากร
* มณฑลทหารบก
* เขตศาลยุติธรรมไทย

 |
| เขตการปกครองในอดีต | 
* มณฑลภาค
* มณฑลเทศาภิบาล

 |
**ภาวะโพรงสมองคั่งน้ำ** หรือในเด็กเรียก **ภาวะหัวบาตร** (อังกฤษ: hydrocephalus) เป็นภาวะทางการแพทย์ซึ่งมีการสะสมผิดปกติของน้ำหล่อสมองไขสันหลัง (CSF) ในสมอง ทำให้ความดันในศีรษะเพิ่มขึ้นภายในกะโหลกศีรษะและอาจทำให้ศีรษะโตขึ้นเรื่อย ๆ ในเด็ก ซึ่งอาจทำให้ชัก การเห็นแบบอุโมงค์ (tunnel vision) และพิการทางจิตได้ 

ภาวะโพรงสมองคั่งน้ำเกิดได้จากปัจจัยแต่กำเนิดหรือเกิดภายหลัง สาเหตุแต่กำเนิด เช่น กระดูกสันหลังโหว่ สภาพวิรูปอาร์โนลด์–คีอารี (Arnold–Chiari malformation) กะโหลกเป็นสัน (craniosynostosis) กลุ่มอาการแดนดี–วอล์กเกอร์ (Dandy–Walker syndrome) และสภาพวิรูปหลอดเลือดดำกาเลนโป่งพอง (Vein of Galen malformation) สาเหตุเกิดภายหลัง เช่น เลือดออก เยื่อหุ้มสมองอักเสบ การบาดเจ็บที่ศีรษะ เนื้องอกและถุงน้ำ

ภาวะโพรงสมองคั่งน้ำโดยทั่วไปแบ่งเป็นสองประเภท คือ ภาวะโพรงสมองคั่งน้ำแบบไม่ติดต่อ (non-communicating hydrocephalus) และภาวะโพรงสมองคั่งน้ำแบบติดต่อ (communicating hydrocephalus)

อ้างอิง
-------

1. 1 2 3 4 5 6 7 8
2. ↑  "Hydrocephalus". *Collins*. สืบค้นเมื่อ 1 April 2020.
3. ↑

แหล่งข้อมูลอื่น
---------------
**Slashdot** (สแลชดอต) หรือมักนิยมเขียนในรูปตัวย่อ **"/."** เป็นเว็บไซต์ข่าวสารด้านเทคโนโลยีสารสนเทศ, วิทยาการ, นิยายวิทยาศาสตร์ และสาขาอื่นๆ ที่เกี่ยวข้อง โดยเปิดโอกาสให้ผู้อ่านมีส่วนร่วมโดยการส่งข่าวมายังเว็บไซต์ได้ ผู้อ่านสามารถแสดงความคิดเห็นของตัวเองต่อท้ายข่าวได้ ซึ่ง Slashdot ถือเป็นเว็บไซต์แรกที่ให้บริการความคิดเห็นในลักษณะนี้[]

ชื่อ Slashdot ถูกตั้งขึ้นเพื่อต้องการทำให้ผู้อ่านออกเสียงสับสน เมื่ออ่าน URL ของ Slashdot เป็นภาษาอังกฤษว่า "h-t-t-p-colon-slash-slash-slashdot-dot-org"

Slashdot ตั้งขึ้นเมื่อเดือนสิงหาคม ค.ศ.​ 1997 โดย Rob Malda หรือรู้จักในนาม "CmdrTaco" ปัจจุบันมีบริษัท SourceForge Inc. เป็นเจ้าของ ซอฟต์แวร์ที่ใช้กับเว็บไซต์เป็นซอฟต์แวร์เฉพาะชื่อว่า Slash ซึ่งเป็นซอฟต์แวร์เสรี แจกจ่ายใต้สัญญาอนุญาตแบบ GPL

Slashdot effect
---------------

เนื่องจาก Slashdot ได้รับความนิยมมาก (มีผู้เข้าชมมากกว่า 5.5 ล้านคนต่อเดือน) ดังนั้นเว็บไซต์หรือบทความที่ขึ้นเป็นข่าวใน Slashdot จึงมีผู้เข้าชมมากตามไปด้วย และในบางครั้งมากจนเซิร์ฟเวอร์ของเว็บไซต์นั้นไม่สามารถรองรับได้ ปรากฏการณ์นี้จึงถูกเรียกว่า "Slashdot effect" และเรียกเว็บไซต์ที่ไม่สามารถให้บริการได้เนื่องจากมีผู้ชมมากเกินไปว่าโดน "slashdotted"

ทางออกของเว็บไซต์เหล่านี้คือรอจนกว่าข่าวนั้นใน Slashdot จะเลื่อนลงจากตำแหน่งสำคัญหรือตกจากหน้าแรก ในบางครั้งเว็บมาสเตอร์ของเว็บไซต์นั้นๆ ต้องปรับเว็บไซต์โดยเปลี่ยนมาใช้เนื้อหาแบบ static แทน dynamic แบบเดิมซึ่งกินทรัพยากรมากกว่าเป็นการชั่วคราว

แหล่งข้อมูลอื่น
---------------

* เว็บไซต์ Slashdot
**วัดพวกแต้ม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่

ไม่มีหลักฐานความเป็นมาในการสร้างวัดพวกแต้ม แต่จากหลักฐานทางโบราณวัตถุต่าง ๆ ภายในวัด ทำให้สันนิษฐานได้ว่าสร้างขึ้นเมื่อ เมื่อ พ.ศ. 2460 โดยมีวัตถุประสงค์เพื่อสะสมบุญ ล้างบาป หาความสุขสงบและเพื่อเป็นสิ่งยึดเหนี่ยวทางจิตใจ โดยคำว่า "พวก" หมายถึง หัวหน้าหมู่ซึ่งเป็นขุนนางยศต่ำ พวกแต้มคงเป็นขุนนางที่มีหน้าที่ควบคุมด้านการช่างโดยเฉพาะอย่างยิ่งด้านการเขียนภาพจิตรกรรม การลงรักปิดทอง หรือ ปิดทองร่องชาด เมื่อกลับจากการทำสงครามจึงได้รับปูนบำเหน็จแล้วนำเงินนี้มาสร้างวัดเพื่อล้างบาป อาจารย์สมโชติ อ๋องสกุล กล่าวว่า วัดพวกแต้ม เดิมชื่อ **วัดต้องแต้ม** โดยคำว่า ต้อง มีความหมายว่า ปัก สลักหรือฉลุ ต่อมาเรียกเพี้ยนมาเป็น "วัดพวกแต้ม" เหตุที่ให้ความหมายเช่นนี้อาจมาจากการที่ ในละแวกใกล้เคียงกับวัดมีอาชีพทำเครื่องฉลุมาตั้งแต่สมัยพระเจ้ากาวิโลรสสุริยวงศ์ก็เป็นได้

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2486 และบูรณะครั้งล่าสุดเมื่อ พ.ศ. 2533 เป็นอุโบสถทรงพื้นเมืองมีลวดลายและไม้แกะสลัก วิหารศิลปะล้านนา หลังคาซ้อนกันหลายชั้น ด้านหน้าทำเป็นมุขโถงยื่นออกมาคลุมราวบันไดพญานาค และมีมุขเข้าทางด้านข้าง ลวดลายหน้าหน้าเป็นลายพรรณพฤกษา ประตูด้านหน้าแกะสลักเป็นรูปเทวดายืนประนมหัตถ์ แกะสลักด้วยไม้ปิดทอง หอไตรสร้างแบบผสมผสานระหว่างล้านนากับพม่าและได้รับการบูรณะดัดแปลงในภายหลัง เจดีย์ศิลปะพม่า มอญ ปนศรีวิชัย คงได้รับการอุปถัมภ์จากคหบดีชาวพม่า มีการตกตกแต่งลวดลายบนเจดีย์ในการบูรณะ องค์ระฆังจนถึงฉัตรมีรูปแบบพม่า มอญอย่างชัดเจน

อ้างอิง
-------

1. ↑  "วัดพวกแต้ม". กระทรวงการท่องเที่ยวและกีฬา.
2. ↑  "วัดพวกแต้ม (Phuak Taem Temple)". สำนักงานวัฒนธรรมจังหวัดเชียงใหม่.

คอมมอนส์ มีภาพและสื่อเกี่ยวกับ:  
**วัดพวกแต้ม**
**วัดพลับพลา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลสวนใหญ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 15 ไร่

วัดพลับพลาสร้างขึ้นเมื่อ พ.ศ. 2311 ในต้นสมัยกรุงธนบุรี จากหลักฐานใบเสมาอุโบสถ ตามโฉนดที่ดินซึ่งออกให้ในสมัยพระบาทสมเด็จพระจุลจอมเกล้าเจ้าอยู่หัว วัดนี้มีชื่อว่า **วัดพลับพลาไชย** ชื่อวัดน่าจะเกี่ยวข้องกับเจ้าฟ้าเจ้าแผ่นดินอยู่บ้าง คงเป็นที่สร้างพลับพลาที่ประทับมาก่อน แต่เดิมคงเป็นวัดใหญ่ที่เจริญรุ่งเรืองมากและเป็นศูนย์กลางของชุมชน แต่ภายหลังได้เสื่อมสภาพลง เสนาสนะต่าง ๆ ได้ชำรุดทรุดโทรม จนในสมัยพระครูสิรินนทคุณเป็นเจ้าอาวาส ท่านได้ดำเนินการบูรณะพัฒนา มีการสร้างปรับปรุงเสนาสนะ ก่อสร้างอุโบสถ ศาลาการเปรียญ และกุฏิขึ้นใหม่ 

อาคารเสนาสนะได้แก่ อุโบสถ สร้างเมื่อ พ.ศ. 2515 เป็นอาคารคอนกรีตเสริมเหล็ก ภายในประดิษฐานพระประธาน ได้รับพระราชทานพระนามจากพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อปี พ.ศ. 2521 ว่า *พระพุทธาภิวัฒน์มงคลรัตนพลับพลาสถิตย์* ศาลาการเปรียญ สร้างเมื่อ พ.ศ. 2513 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2516 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้และอาคารคอนกรีตเสริมเหล็ก วิหาร สร้างเมื่อ พ.ศ. 2519 เป็นอาคารคอนกรีตเสริมเหล็ก ภายในประดิษฐาน *หลวงพ่อดำ* ศาลาอเนกประสงค์ สร้างเมื่อ พ.ศ. 2540 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก

อ้างอิง
-------

1. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 479–480. `{{cite book}}`: ตรวจสอบค่าวันที่ใน: `|date=` (help)
2. ↑  "วัดพลับพลา". ศูนย์ข้อมูลกลางทางวัฒนธรรม.[*ลิงก์เสีย*]
**วัดพระเจ้าหลวง**, **วัดพระเจ้าหลวงระแข่ง** หรือ **วัดมหามัยมุนี** (พม่า: မဟာမြတ်မုနိဘုရား) เป็นวัดตั้งกลางวงเวียนกลางเมืองเชียงตุง อำเภอเชียงตุง รัฐฉาน ประเทศพม่า เป็นวัดที่ไม่มีพระสงฆ์จำพรรษา

วัดพระเจ้าหลวงเป็นที่ประดิษฐานพระพุทธรูป *พระเจ้าหลวง* หรือ *พระเจ้าหลวงระแข่ง* สร้างจำลองมาจากพระมหามัยมุนีที่อยู่ที่เมืองระแข่ง (ยะไข่) โดยเมื่อ พ.ศ. 2451 เจ้าฟ้าก้อนแก้วอินแถลง เจ้าฟ้าเมืองเชียงตุง เกิดความเลื่อมใสในพระแก้ว พระสาม พระกลาง ปรารถนาจะให้พระพุทธศาสนามีความรุ่งเรืองในเชียงตุง จึงปรึกษาสมเด็จอาชญธรรม วัดเชียงงาม อยากจะจำลองพระพุทธรูปองค์นี้ ซึ่งสมเด็จอาชญธรรมก็มีความเห็นพ้องด้วยและให้การสนับสนุน ต่อมา พ.ศ. 2454 เจ้าฟ้าหลวงเชียงตุงได้เรียกเสนาหลวงอุพอเหม่งและอุบันยา พระยาหลวง เป็นผู้แทนไปเชิญช่างมาออกแบบและหล่อพระเจ้าหลวง โดยมีนายอูทิพย์ ชาวไทใหญ่ เมืองมัณฑะเลย์ เป็นนายช่างจำลองแบบ

พระพุทธรูปหล่อด้วยทองคำแท้หนัก 2.75 กิโลกรัม เงินแท้หนัก 72.2 กิโลกรัม และทองปัญจะโลหะจำนวนหนึ่ง จน พ.ศ. 2460 ได้อัญเชิญพระเจ้าหลวงองค์จำลองมาประดิษฐานในเมืองเชียงตุง เชื่อกันว่าเป็นองค์จำลองงดงามที่สุดในบรรดาองค์จำลองที่มีอยู่ในประเทศ เพราะประดับประดาด้วยเครื่องทรงอย่างวิจิตรบรรจงและมีพระพักตร์งดงาม มีพิธีล้างพระพักตร์เฉพาะวันพระ

พ.ศ. 2483 เจ้านางมหาเทวี เจ้านางจ่ายุ้นหอเชียงงาม มีความเลื่อมใสจึงรับเป็นเจ้าภาพบูรณะกระเบื้องบนหลังคาวัดพระเจ้าหลวง

วัดมีประเพณีตักบาตรวัดพระเจ้าหลวงในวันเพ็ญ ขึ้น 15 ค่ำ เดือนเกี๋ยง ของแต่ละปี (ตุลาคมถึงพฤศจิกายน)

อ้างอิง
-------

1. ↑  "ประเพณี 12 เดือน เมืองเชียงตุง" (PDF). สำนักวิชาการ มหาวิทยาลัยมหาจุฬาลงกรณราชวิทยาลัย วิทยาเขตเชียงใหม่.
2. ↑  "พระพุทธศาสนา รุ่งเรือง ที่เมืองเชียงตุง". โพสต์ทูเดย์.
**สโกกาฟอสส์** (ไอซ์แลนด์: *Skógafoss*) เป็นน้ำตกในแม่น้ำสโกกาทางตอนใต้ของประเทศไอซ์แลนด์ เป็นน้ำตกที่ใหญ่ที่สุดแห่งหนึ่งในประเทศ โดยมีความกว้าง 25 เมตร สูง 60 เมตร บนหน้าผาที่อดีตเคยเป็นชายฝั่งทะเล หลังจากที่ชายฝั่งทะเลได้ลดน้อยลง หน้าผายังคงสภาพอยู่ขนานกับชายฝั่งยาวหลายร้อยกิโลเมตร ทำให้เกิดพรมแดนที่ชัดเจนระหว่างที่ราบชายฝั่งทะเลกับที่ราบสูงไอซ์แลนด์ร่วมกับภูเขาบางแห่ง

ในวัฒนธรรมสมัยนิยม
------------------

น้ำตกแห่งนี้เป็นสถานที่ถ่ายทำมิวสิกวิดีโอ "Fjara" อัลบั้ม *Svartir Sandar* ของศิลปิน Sólstafir ในปี 2012 
น้ำตกเป็นสถานที่เปิดรายการในตอนที่ 2 ของฤดูกาลที่ 12 รายการโทรทัศน์ดัตช์เรียลลิตี้ *Wie is de Mol?*
น้ำตกแห่งนี้เป็นสถานที่ถ่ายทำภาพยนตร์มาร์เวลสตูดิโอส์เรื่อง *ธอร์ เทพเจ้าสายฟ้าโลกาทมิฬ* และภาพยนตร์เรื่อง *ชีวิตพิศวงของวอลเตอร์ มิตตี้* น้ำตกนี้ถูกใช้เป็นสถานที่หนึ่งของเพลง "Gerua" ในภาพยนตร์บอลลีวูดปี 2015 เรื่อง Dilwale โดยมีกาชัล เทพคน และศาห์รุข ข่าน เป็นนักแสดง
ในมิวสิกวีดีโอ "I'll Show You" ได้นำเสนอทะเลสาบน้ำแข็งและแม่น้ำทางตอนใต้ของประเทศไอซ์แลนด์ ซึ่งรวมถึงน้ำตกสโกกาฟอสส์
ในฤดูกาลที่ 5 ของละครชุดฮิสทรี เรื่อง *ยอดนักรบเรือมังกร* ตัวละคร Floki ได้เห็นสโกกาฟอสส์เมื่อเขาค้นพบไอซ์แลนด์
ในฤดูกาลที่ 8 ของละครชุด *มหาศึกชิงบัลลังก์* เดแนริส ทาร์แกเรียน และจอน สโนว์ ได้นั่งมังกรบินไปที่น้ำตกนี้ และจูบกันต่อหน้าน้ำตก

ระเบียงภาพ
----------

* 
* 
* 
* 
* 
* 
*

อ้างอิง
-------

1. ↑  The music video on Youtube Retrieved on December 14, 2012.
2. ↑  Molenaar, Marcella (27 August 2017). "Skógafoss – De bekende waterval" [Skógafoss - The famous waterfall]. *marcellamolenaar* (ภาษาดัตช์). สืบค้นเมื่อ 7 January 2020.
3. ↑  Hafstad, Vala (3 November 2015). "Justin Bieber's Video, 'I'll Show You' (Iceland)". Iceland Review. คลังข้อมูลเก่าเก็บจากแหล่งเดิมเมื่อ 2015-11-07. สืบค้นเมื่อ 21 November 2015.
4. ↑  "Vikings photos and video show Floki in Iceland". *Entertainment Weekly*. คลังข้อมูลเก่าเก็บจากแหล่งเดิมเมื่อ 2017-09-24.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สโกกาฟอสส์**

* More information and photos about Skógafoss on Hit Iceland เก็บถาวร 2022-08-11 ที่ เวย์แบ็กแมชชีน
* Skógafoss panoramic virtual tour เก็บถาวร 2013-04-11 ที่ เวย์แบ็กแมชชีน
* Drone flight เก็บถาวร 2022-09-23 ที่ เวย์แบ็กแมชชีน
**วัดพังกก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสนามชัย อำเภอสทิงพระ จังหวัดสงขลา

วัดพังกกตั้งวัดเมื่อ พ.ศ. 2225 โดยมีสมภารทองเป็นผู้ริเริ่มดำเนินการ ก่อนที่จะสร้างวัดขึ้นมานั้นมีพระพุทธรูป 1 องค์และเจดีย์ 1 องค์ น่าจะเป็นวัดร้างมาก่อน วัดได้รับวิสุงคามสีมาเมื่อ พ.ศ. 2230 เดิมชาวบ้านเล่าขานกันมาว่าฝั่งตรงข้ามของวัดมีวัดชื่อว่า "วัดหนัง" ทั้งสองวัด ห่างกันประมาณ 300 เมตร ภายหลังได้ยุบวัดมาสร้างเป็น "วัดพังกก" กรมศิลปากรได้ขึ้นทะเบียนเป็นโบราณสถานแห่งชาติ ประกาศเมื่อวันที่ 10 กันยายน พ.ศ. 2544

อาคารเสนาสนะที่สำคัญ ได้แก่ อุโบสถก่ออิฐถือปูน โครงสร้างของหลังคาเป็นเครื่องไม้มุงกระเบื้องดินเผา บริเวณพื้นปูด้วยกระเบื้องดินเผาผนังด้านหลังก่ออิฐถือปูนปิดทึบ ส่วนด้านข้างทั้งสองด้านก่ออิฐถือปูนปิดทึบประมาณครึ่งหนึ่งของตัวอุโบสถ ภายในประดิษฐานพระพุทธรูปประทับนั่ง รูปแบบศิลปกรรมแสดงถึงศิลปกรรมท้องถิ่น ปูชนียวัตถุที่สำคัญ ได้แก่ พระพุทธรูปศิลาแลง พระเพลากว้าง 30 เซนติเมตร สูง 40 เซนติเมตร สมัยกรุงศรีอยุธยา ชาวบ้านเรียกกันว่า *หลวงพ่อเดิม*

อ้างอิง
-------

1. ↑  "วัดพังกก". พระสังฆาธิการ.
2. ↑  "วัดพังกก". ศูนย์ข้อมูลกลางทางวัฒนธรรม.
3. ↑  "ขึ้นทะเบียนโบราณสถานและกำหนดเขตที่ดินโบราณสถาน" (PDF). ราชกิจจานุเบกษา.
4. ↑  "แหล่งโบราณสถาน". องค์การบริหารส่วนตำบลสนามชัย.
5. ↑  การศาสนา, กรม. *ประวัติวัดทั่วราชอาณาจักร เล่ม 3*, 552.
**วัดพระโยค** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 13 ไร่ 2 งาน 63 ตารางวา

วัดพระโยคตั้งเมื่อ พ.ศ. 2321 เดิมชื่อ **วัดสระแก้ว** เพราะเขตวัดมีสระน้ำขนาดใหญ่ มีตำนานว่า เดิมมีพระประธานของวัด (ปัจจุบันอยู่ใต้ต้นข่อยข้างจอมปลวกหน้าอุโบสถ) ชาวบ้านเห็นว่าพระประธานโยกไปโยกมา จึงเรียกชื่อวัดว่า "วัดพระโยค" ในอดีตมีเนื้อที่ประมาณ 40 ไร่ ปัจจุบันเหลืออยู่เพียง 13 ไร่เศษ เนื้อที่ส่วนใหญ่กลายเป็นศาลเจ้า วัดได้รับพระราชทานวิสุงคามสีมาเมื่อ พ.ศ. 2340 ได้รับพระราชทานวิสุงคามสีมาครั้งหลังเมื่อวันที่ 7 ธันวาคม พ.ศ. 2549

อาคารเสนาสนะที่สำคัญ ได้แก่ อุโบสถหลังเก่ามีลักษณะทรงจีนรอบอุโบสถประดับตกแต่งด้วยตุ๊กตาจีน อุโบสถหลังใหม่กว้าง 12 เมตร ยาว 27 เมตร สร้างเมื่อ พ.ศ. 2502 กุฏิสงฆ์จำนวน 9 หลัง เป็นอาคารครึ่งตึกครึ่งไม้ 6 หลัง และ ตึก 3 หลัง ศาลาบำเพ็ญกุศล จำนวน 3 หลัง หอระฆัง และกุฏิเจ้าอาวาส ปูชนียวัตถุที่สำคัญ คือ พระประธานประจำอุโบสถ ปางมารวิชัย ขนาดหน้าตักกว้าง 90 นิ้ว สูง 118 นิ้ว

อ้างอิง
-------

1. ↑  "วัดพระโยค". ศูนย์ข้อมูลกลางทางวัฒนธรรม.
2. ↑  "วัดพระโยค". พระสังฆาธิการ.
3. ↑  "วัดพระโยค". คลังข้อมูลเก่าเก็บจากแหล่งเดิมเมื่อ 2021-09-03. สืบค้นเมื่อ 2021-09-03.

คอมมอนส์ มีภาพและสื่อเกี่ยวกับ:  
**วัดพระโยค**
**วัดพระเจดีย์แหลมสอ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเกาะสมุย จังหวัดสุราษฎร์ธานี ปัจจุบันมีพระครูถิรบุญญากร ดำรงตำแน่งเจ้าอาวาส

วัดพระเจดีย์แหลมสอตั้งวัดเมื่อ พ.ศ. 2451 ตั้งขึ้นก่อนมีพระราชบัญญัติคณะสงฆ์ พ.ศ. 2484 แต่เป็นวัดเก่าซึ่งตกสำรวจ จึงเพิ่งได้รับการประกาศขึ้นทะเบียนวัด เมื่อวันที่ 17 กุมภาพันธ์ พ.ศ. 2554

เจดีย์ของวัดได้รับการขึ้นทะเบียนเป็นโบราณสถาน องค์เดิมสร้างขึ้นเมื่อ พ.ศ. 2450 เพื่อบรรจุพระบรมสารีริกธาตุ ต่อมา พ.ศ. 2510 เจดีย์ถูกฟ้าผ่าชำรุดมาก จึงมีการอัญเชิญพระบรมสารีริกธาตุไปประดิษฐาน ณ เจดีย์แหลมสอองค์ใหม่บริเวณหาดทรายดังที่ปรากฏในปัจจุบัน 

พระบรมสารีริกธาตุที่บรรจุอยู่เป็นส่วนพระอุรังคธาตุ (พระธาตุส่วนอกของพระพุทธเจ้า) ซึ่งพระครูพิบูลย์ธรรมสาร อดีตเจ้าคณะอำเภอเกาะสมุยได้อัญเชิญมาเมื่อครั้งกลับจากนำคณะไปประเทศศรีลังกา อินเดียและเนปาลเมื่อประมาณ พ.ศ. 2447–2448 พระครูพิบูลย์ธรรมสารชักชวนประชาชนศิษยานุศิษย์สร้างเจดีย์บนเขาแหลมสอขึ้น โดยนำปะการังมาถากเป็นรูปสี่เหลี่ยมใช้แทนอิฐ เชื่อมโดยการนำหินปะการังมาเผาให้แตกเป็นผงละเอียด แล้วผสมกับกาวหนังควาย 1 ส่วน น้ำตาลโตนด 1 ส่วน ยางเมือกต้นเชียด 1 ส่วน ดำเนินการสร้างอยู่หกเดือนจึงแล้วเสร็จ มีงานสมโภชเมื่อ พ.ศ. 2451 ปัจจุบันเจดีย์แหลมสอองค์เดิมอยู่ในสภาพทรุดโทรม ตรงกลางฐานเจดีย์ถูกเจาะเป็นโพรงเพื่อหาของมีค่า องค์ระฆังพังทลายลงมา ปูนฉาบเจดีย์หมดสภาพ จน พ.ศ. 2547 กรมศิลปากรจึงได้ดำเนินการบูรณะเจดีย์องค์นี้ให้กลับสู่สภาพที่สมบูรณ์อีกครั้ง

อ้างอิง
-------

1. ↑  "ระบบทะเบียนวัด". สำนักงานพระพุทธศาสนาแห่งชาติ.
2. ↑  "วัดพระเจดีย์แหลมสอ". ศูนย์ข้อมูลกลางทางวัฒนธรรม.
3. ↑  "พุทธเจดีย์ แหลมสอ เกาะสมุย".

คอมมอนส์ มีภาพและสื่อเกี่ยวกับ:  
**วัดพระเจดีย์แหลมสอ**
**วัดพระใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ด้านทิศเหนือของเกาะสมุยใกล้กับหาดบ่อผุด ที่ตั้งของวัดอยู่บนเกาะเล็ก ๆ ที่มีชื่อว่า "เกาะฟาน" อยู่ในตำบลบ่อผุด อำเภอเกาะสมุย จังหวัดสุราษฎร์ธานี

ประวัติ
-------

วัดพระใหญ่เป็นธรณีสงฆ์ของวัดแหลมสุวรรณาราม อดีตเคยเป็นที่สำหรับฝังศพเด็กทารกและเด็กเล็กอายุไม่เกิน 10 ขวบมาเป็นเวลานาน จนท่านพระครูสันตินนทคุณได้มาพัฒนาตกแต่งสถานที่ให้ดูดีสวยงามขึ้น ต่อมาเมื่อปี พ.ศ. 2513 จัดให้มีที่พักสงฆ์และที่ปฏิบัติธรรมขึ้นในเกาะ โดยเริ่มสร้างองค์ *พระพุทธสันติทีปนาถ* หรือ *พระใหญ่เกาะฟาน* หรือ *พระพุทธโคดม* เมื่อปี พ.ศ. 2515 เป็นพระพุทธรูปปางมารวิชัย สีเหลืองทองทั้งองค์ ขนาดหน้าตักกว้าง 5 วา 9 นิ้ว สูง 12 เมตร ถือเป็นพระพุทธรูปองค์ใหญ่ที่สุดของภาคใต้ ประดิษฐานไว้กลางแจ้งบนยอดเขา

พ.ศ. 2549 เป็นปีที่ฉลองสิริราชสมบัติครบ 60 ปี ของพระบาทสมเด็จพระมหาภูมิพลอดุลยเดชมหาราช บรมนาถบพิตร ทางวัดพระใหญ่โดยพระครูสันตินนทคุณจึงได้ก่อสร้างเรือพระที่นั่งสุพรรณหงส์และมีธรรมจักรตั้งอยู่บนเรือ เพื่อถวายเป็นพระราชกุศลในครั้งนั้น

อ้างอิง
-------

1. ↑  "วัดพระใหญ่ เกาะฟาน". ศูนย์ข้อมูลกลางทางวัฒนธรรม.
2. ↑  "นมัสการ'พระใหญ่'วัดชื่อดังบนเกาะสมุย". กรมการศาสนา. คลังข้อมูลเก่าเก็บจากแหล่งเดิมเมื่อ 2021-02-26. สืบค้นเมื่อ 2021-03-11.

คอมมอนส์ มีภาพและสื่อเกี่ยวกับ:  
**วัดพระใหญ่**
**แฮตทริก** (อังกฤษ: Hat-trick, Hat trick; แปลตรงตัว: *หมวกวิเศษ*) ในด้านกีฬาหมายถึง การที่ผู้เล่นกีฬาคนหนึ่ง ๆ สามารถทำความสำเร็จในกีฬานั้น ๆ ได้สามครั้ง ในการเล่นครั้งหนึ่ง ๆ คำนี้ใช้ครั้งแรกในปี ค.ศ. 1858 ในกีฬาคริกเก็ต โดย เอช. เอช. สตีเฟนสัน และใช้ในสิ่งพิมพ์ครั้งแรกในปี ค.ศ. 1878

ในที่สุดคำว่าแฮตทริกก็ได้ปรับมาใช้กับกีฬาอีกหลายประเภท เช่น ฟุตบอล โปโลน้ำ แฮนด์บอล แต่ไม่ได้รับความนิยมในอเมริกาเหนือ จนกระทั่งกลางคริสต์ทศวรรษ 1940 ในการแข่งขันเนชันนอลฮอกกีลีก และจากนั้น ในเบสบอล (การตีลูกออกและการตีโดนลูก 3 ครั้ง)

ในฟุตบอล สถิติผู้ทำแฮตทริกได้เร็วที่สุดในโลก คือ ทอมมี รอสส์ นักฟุตบอลชาวสกอตแลนด์ในปี ค.ศ. 1964 ด้วยเวลาเพียง 1.30 นาที หรือ 90 วินาที ในการลงเล่นให้กับรอสส์เคาน์ตี เอาชนะเนิร์นเคาน์ตี ไปได้ถึง 8-1 ประตู ในขณะที่สถิติที่เร็วที่สุดของพรีเมียร์ลีก เกิดขึ้นในฤดูกาลที่ 2014–15 โดย ซาดิโอ มาเน นักฟุตบอลชาวเซเนกัล ของเซาแทมป์ตัน ที่เอาชนะ แอสตันวิลลา ไปได้ถึง 6-1 ประตู ที่สนามเซนต์แมรีส์สเตเดียม โดยใช้เวลาไปทั้งหมดเพียง 2.56 นาที ทำลายสถิติเดิมของ ร็อบบี ฟาวเลอร์ ของลิเวอร์พูล ที่ทำไว้ 4.33 นาที ตั้งแต่ปี ค.ศ. 1994 ที่พบกับ อาร์เซนอล

โดย แฮตทริกในวงการฟุตบอลนั้นสามารถแบ่งออกได้เป็น 3 ประเภทใหญ่ ๆ คือ 

1. ฟลอว์เลสแฮตทริก (Flawless hat trick) หมายถึง การที่ทำแฮตทริกได้โดยไม่มีผู้ใดมายิงประตูคั่น

2. คลาสสิกแฮตทริก (Classic hat trick) หมายถึง การที่ทำแฮตทริกได้ภายใน 45 นาทีแรกของการแข่งขันครึ่งแรก

3. เพอร์เฟกต์แฮตทริก (Perfect hat trick) หมายถึง การที่ทำแฮตทริกได้ด้วยอวัยวะ 3 อย่างไม่ซ้ำกัน คือ เท้าซ้าย 1 เท้าขวา 1 และศีรษะ 1

อีกทั้งผู้ที่ทำแฮตทริกได้ จะได้สิทธิในการครอบครองลูกฟุตบอลลที่ใช้ในการแข่งขันเพื้อเป็นที่ระลึกหลังแข่งขันเสร็จแล้วด้วย

อ้างอิง
-------

1. ↑  Taking three wickets in three balls entitled the bowler to receive a hat from his club commemorating the feat (or entitled him to pass the hat for a cash collection). *Extended Oxford English Dictionary* 1999 Edition : "It came into use after HH Stephenson took three wickets in three balls for the all-England eleven against the twenty-TWO THOUSAND of Hallam at the Hyde Park ground, Sheffield in 1858. A collection was held for Stephenson (as was customary for outstanding feats by professionals) and he was presented with a cap or hat bought with the proceeds."
2. ↑  *The Oxford Companion to Australian Cricket* (Oxford University Press, 1996) mentions that the word hat-trick was used in print for the first time in *The Sportsman* to describe Spofforth clean bowling three consecutive batsmen in the match against Hastings and Districts at the Oval on 29 August 1878. Spofforth did take a hat-trick and nine wickets in 20 balls against the XVIII of Hastings and Districts in 1878 (not a first class match), but the dates are incorrect.
3. 1 2  หน้า 25 สังคม/มวย/ฟุตบอลต่างประเทศ/สกู๊ปซีเกมส์, *แฮตทริก*. "ท่องยุทธจักรลูกหนังโลก" โดย ลุงหวานเย็น. **คมชัดลึก** ปีที่ 14 ฉบับที่ 4959: วันอังคารที่ 19 พฤษภาคม พ.ศ. 2558
4. ↑  "นักบุญยำวิลลามาเนแฮตทริกเร็วสุด". เดลินิวส์ออนไลน์. 16 May 2015. สืบค้นเมื่อ 19 May 2015.
5. ↑  หน้า 17, *ที่ระลึก*. คมชัดลึกกีฬา. **คมชัดลึก**ปีที่ 15 ฉบับที่ 5443: วันพุธที่ 14 กันยายน พ.ศ. 2559
อาร์ม็อง กัตซี
อาร์ม็อง กัตซี: imagoอาร์ม็อง กัตซี: imago

*เกิด*: 26 มกราคม 1924; ประเทศโมนาโก  
*เสียชีวิต*: 6 เมษายน 2017; Bégin Military Teaching Hospital  
*ประเทศ*: ประเทศฝรั่งเศส  
*ชื่อเกิด*: Dante Sauveur Gatti
**ข้อมูลอย่างเป็นทางการ**

*อาชีพ*: ผู้กำกับภาพยนตร์, กวี, นักข่าว, นักเขียนบท, นักเขียน, French Resistance fighter, filmmaker, opinion journalist, conceptual artist, playwright, ผู้อำนวยการ, essayist  
*นายจ้าง*: Libération, Le Parisien, L'Express (Neuchâtel), Paris Match
**ความทรงจำ**

*รางวัล*: Commandeur des Arts et des Lettres‎, Albert Londres Prize, Fénéon Prize  

**อาร์ม็อง กัตซี** (ภาษาฝรั่งเศส: [gati]; 26 มกราคม ค.ศ. 1924 – 6 เมษายน ค.ศ. 2017) เป็นนักเขียน, กวี, นักหนังสือพิมพ์ชาวฝรั่งเศส 

ในปี ค.ศ. 2013 อาร์ม็องได้รับรางวัล Grand prix du théâtre de l'Académie française.

ผลงานภาพยนตร์
-------------

* 1960 *Moranbong, une aventure coréenne* (writer only)
* 1961 *Enclosure*
* 1963 *El Otro Cristóbal*
* 1968 *Das imaginäre Leben des Straßenkehrers Auguste G.* (writer only)
* 1970 *Der Übergang über den Ebro*
* 1983 *Nous étions tous des noms d'arbres*

อ้างอิง
-------

1. ↑  Banham (1998, 413).
2. ↑  "2nd Moscow International Film Festival (1961)". *MIFF*. คลังข้อมูลเก่าเก็บจากแหล่งเดิมเมื่อ 2013-01-16. สืบค้นเมื่อ 2012-11-11.
3. ↑  "Festival de Cannes: El Otro Cristóbal". *festival-cannes.com*. สืบค้นเมื่อ 2009-02-27.

บรรณานุกรม
----------

* Banham, Martin, ed. 1998. *The Cambridge Guide to Theatre.* Cambridge: Cambridge UP. ISBN 0-521-43437-8.

แหล่งข้อมูลอื่น
---------------

* Official site
* Armand Gatti ที่อินเทอร์เน็ตมูวีเดตาเบส
* [Biography (in French) ]
* [DVD ]
* Gatti passed away at the Begin Hospital in Vincennes on Thursday, April 6th.
จุดใกล้โลกที่สุดแสดงเป็นตำแหน่งจุด 2 ในภาพ โดยจุด 3 คือโลก ส่วนจุด 1 คือจุดไกลโลกที่สุด
**จุดใกล้โลกที่สุด** (perigee) เป็นคำศัพท์ทางดาราศาสตร์ ที่ใช้เพื่อหมายถึงระยะทางที่ใกล้ที่วัตถุต่าง ๆ โคจรรอบโลก ซึ่งอาจใช้กับ ดาวเทียม หรือ ดาวบริวารของโลก (ดวงจันทร์) รวมถึงวัตถุอื่น ๆ ที่เข้ามาในวงโคจรของโลก

ตามหลักการทางฟิสิกส์ดาราศาสตร์และคณิตศาสตร์ วงโคจรของดาวเทียมเมื่อโคจรรอบดาวแม่จะเป็นรูปวงรี

โลกตั้งอยู่ที่จุดโฟกัสหนึ่งในสองจุดของวงรี หากวาดเส้นตรงโดยมีจุดโฟกัสสองจุดของวงรีเป็นแกนนอน จะทำให้เกิดจุดตัดสองจุดกับวงโคจรขงดาวเทียม โดยจุดที่อยู่ใกล้โลกที่สุดนั้นจะเรียกว่า **จุดใกล้โลกที่สุด** ส่วนจุดอยู่ไกลจากโลกที่สุดจะเรียกว่าจุดไกลโลกที่สุด โดยปกติแล้วเมื่ออยู่ที่จุดใกล้โลกที่สุด ความเร็วเชิงมุมของดาวเทียมจะเร็วที่สุด

ชื่อเรียก perigee ที่ใช้ในภาษาอังกฤษนั้นมาจากภาษากรีกโบราณคำว่า περί (perí) แปลว่า "ใกล้" และคำว่า γῆ (gê) ซึ่งหมายถึง "โลก"

ดูเพิ่ม
-------

* จุดใกล้และไกลที่สุด
* วงโคจรวงรี

อ้างอิง
-------

1. ↑  La web de Física. "Cálculo de la velocidad en órbitas elípticas". สืบค้นเมื่อ 2017-10-04.
2. ↑  perigee - Wiktionary